b'\n_START_ARTICLE_\nBarzdotasis kolis\n_START_PARAGRAPH_\nBarzdotasis kolis \xe2\x80\x93 aviganis, kil\xc4\x99s i\xc5\xa1 Did\xc5\xbeiosios Britanijos. Barzdotieji koliai judr\xc5\xabs, vidutinio dyd\xc5\xbeio \xc5\xa1unys. Patino auk\xc5\xa1tis ties gogu 53-56 cm, kal\xc4\x97s - 51-53 cm. Svoris - 18-27,5 kg. Akys didel\xc4\x97s ir j\xc5\xb3 spalva dera su kailio spalva. Uodega ilga ir nukarusi, gausiai ap\xc5\xbe\xc4\x97lusi. Paviln\xc4\x97 tanki ir puri, akuotai ties\xc5\xabs, \xc5\xa1iurk\xc5\xa1t\xc5\xabs, ilgi. Kailis juodas, pilkas, rudas, \xc5\xa1\xc4\x97mas, gali tur\xc4\x97ti baltumo ant nosies, kr\xc5\xabtin\xc4\x97s, koj\xc5\xb3, leten\xc5\xb3 ar kaklo. Baltos d\xc4\x97m\xc4\x97s u\xc5\xbe peties nepageidautinos. Greiti, m\xc4\x97gsta b\xc4\x97gioti, rop\xc5\xa1tis \xc4\xaf kalniukus. I\xc5\xa1tvermingi, nes turi gili\xc4\x85 kr\xc5\xabtin\xc4\x99 ir gerai i\xc5\xa1vystytus klubus. \xc5\xa0ie \xc5\xa1unys pana\xc5\xa1\xc5\xabs \xc4\xaf bobteilus bei lenk\xc5\xb3 \xc5\xbeemum\xc5\xb3 aviganius ir kartais su painiojami.\n_START_SECTION_\nPrie\xc5\xbei\xc5\xabra\n_START_PARAGRAPH_\nBarzdotojo kolio kailiu reikia kruop\xc5\xa1\xc4\x8diai r\xc5\xabpintis - 2 kartus per savait\xc4\x99 \xc5\xa1ukuoti \xc5\xa1epe\xc4\x8diu ir \xc5\xa1ukomis, kad nesusivelt\xc5\xb3. Laikas nuo laiko reikia pakirpti per ilgus plaukus tarpupir\xc5\xa1\xc4\x8diuose ir valyti ausis. Barzdotajam koliui per nugaros vidur\xc4\xaf daromas skyrimas.\n_START_SECTION_\nCharakteris\n_START_PARAGRAPH_\nBarzdotasis kolis - gyvybingas, linksmas ir sumanus \xc5\xa1uo, lengvai dresuojamas, mielas, \xc5\xa1velnus, draugi\xc5\xa1kas, labai savaranki\xc5\xa1kas ir judrus. Barzdotasis kolis tinka laikyti ir mieste, ir kaime, bet netinka laikyti prie b\xc5\xabdos.'